מסמך א'

הליך פנייה לקבלת הצעות

שירותי קידום וניהול פרויקטים הנדסיים כלכליים עבור החברה הכלכלית רהט( 5/2025)

החברה הכלכלית רהט (2015) בע"מ (להלן: "**החברה**") מזמינה בזאת הצעות מחיר למתן **שירות ניהול וקידום לפרויקטים כלכליים הנדסיים בתחום העיר ברהט ( להלן:״ הפרויקט״).**

**מהות השירות**

* 1. השירות המבוקש הינו מתן שירות ניהול וקידום פרויקטים כלכליים הנדסיים עבור החברה על פי המאפיינים והדרישות המפורטים בנספח א1' המהווה חלק בלתי נפרד מפניה זו (להלן: "**השירות**").
	2. **תקופת ההסכם הינה מיום חתימת ההסכם** ועד לסיום הפרויקטים נשוא פנייה זו . אין באמור בס"ק (2) זה כדי לפגוע בזכותה של החברה לבטל ו/או להפסיק את ההתקשרות עם נותן השירות במהלך תקופת החוזה כמפורט בהסכם.
	3. דיני המכרזים אינם חלים על הליך זה.
1. **תנאי סף**

**רשאי להגיש הצעה מי שעומד בתנאים הבאים:**

2.1 הוא יחיד או תאגיד.

2.2 בעל ניסיון של שנה לפחות בניהול וייזום פרויקטים לרבות בניהול וקידום פרויקטים כלכליים.

2.3 בעל תואר אקדמי מוכר ממוסד להשכלה גבוהה או שקיבל הכרה מהמחלקה להערכת תארים אקדמיים מחוץ לארץ. עדיפות תינתן לתארים בתחום כלכלה , מנהל עסקים .

 יתרון לבעלי תואר שני .

2.4 ניסיון בעבודה מול משרדי הממשלה.

2.5 ניסיון בניהול תקציבים בהיקפים של מעל 50 מיליון ש״ח במגזר הציבורי .

1. **ביטוחים**
	1. המציע, בעצם הגשת הצעתו מצהיר ומתחייב כי היה והצעתו תתקבל (יבחר כזוכה במכרז) ימציא לחברה את הפוליסות ואישור קיום ביטוחים כפי הנדרש במכרז (ומצורף להסכם כנספח א׳1) ללא כל שינוי בתוכנם אלא אם אושר בהליך שאלות הבהרה או הליך אחר בטרם הגשת המכרז.
	2. מובהר בזאת כי לפני הגשת הצעה למכרז זה על המציע חלה האחריות לוודא בעצמו ועל חשבונו אצל חברת ביטוח האם תסכים לבטחו כנדרש במכרז ואת המשמעויות הכספיות של התאמת כיסוי הביטוח העומד לרשותו לדרישות הביטוח במכרז.
	3. לתשומת לב המציע - מאחר ואין אפשרות להוציא לפועל את כל דרישות הביטוח באמצעות אישור קיום ביטוחים, יהיה על המציע הזוכה למסור לחברה העתקי פוליסות או תמצית פוליסות חתומה על ידי חברת הביטוח ובהם ירשמו כל הסדרי הביטוח הנדרשים מהמציע הזוכה.
	4. למען הסר ספק מובהר בזאת כלהלן:
		1. מציע אשר הצעתו תתקבל לא יוכל לטעון כי אין ביכולתו להתאים את כיסוי הביטוח שלו לנדרש במכרז ו/או כי חברת הביטוח מסרבת לעשות כן ו/או כי עלויות התאמת כיסוי הביטוח שלו לדרישות הביטוח במכרז לא נלקחו בחשבון בהצעתו.
		2. מציע אשר הצעתו תתקבל ולא יתאים את כיסוי הביטוח שלו לדרישות החברה במועד הרשום בהסכם או בכל מקום אחר במכרז, שמורה לחברה הזכות לפי שיקול דעתה הבלעדי, לחלט את הערבות שהגיש, לבצע את הנדרש במכרז זה על ידי מציע אחר וכן לנקוט נגדו בכל דרך חוקית העומדת לרשותה של החברה ולדרוש ממנו פיצוי על הנזקים שיגרמו לחברה מעצם אי עמידת המציע בהתחייבות זו כלפיה.
	5. מובהר בזאת כי לחברה יהיה שיקול דעת בלעדי להסכים לשינויים שיתבקשו בנוסח אישור קיום הביטוחים. מובהר, כי לחברה שיקול דעת בלעדי שלא להסכים לשינויים כלשהם בנוסח אישור קיום הביטוחים, ובמקרה כזה הזוכה מחויב לנוסח המדויק שצורף למסמכי המכרז ואי המצאת האישור חתום לידי החברה תביא לביטול זכייתו וכן לחילוט ערבות ההצעה או ערבות הביצוע.
2. **היקף ההתקשרות החודשי**
3. ההתקשרות בין הצדדים תהיה של מזמין – עצמאי והתשלום ייעשה כנגד חשבונית מס כדין .
4. התמורה הינה על בסיס אחוז מערך הפרויקט בפועל ( תשלום מחשבון מאושר ).
5. **הצעת המציע**
	1. על המציע להגיש את מסמכי הפנייה, לרבות הנספחים (נספחים א' עד ג'), כשהם חתומים על ידו בראש/בתחתית כל דף, בכתב יד ברור וקריא, ללא מחיקות ו/או תיקונים, ולצרף את האישורים הנדרשים במעטפה סגורה.
6. **אופן בחירת המציע**

5.1 הבחירה תיעשה על בסיס מחיר וראיון שייערך עם המציע, זאת באמצעות ועדת המומחים של החברה שחבריה: מנכ"ל החברה, מנהל כספים , יועמ"ש החברה.

5.2 משקל רכיב המחיר- 40 נקודות- יש להגיש הצעת מחיר הכוללת **הנחה** **בגובה עד 20 אחוז** על אומדן החברה כמפורט במסמך ב – הצעת המחיר .

5.3 משקל רכיב האיכות הינו 60 נקודות

 **הרכיבים על פיהם תיבחן ההצעה**

|  |  |  |
| --- | --- | --- |
| רכיב  | תיאור  | הערות  |
| התרשמות מנציג נותן השירות שיהיה נוכח בחברה ביחס למתן השירות  | על נציג המציע אשר ייתן את השירות להיות נוכח בראיון. הוועדה תתרשם:1. פרויקטים שנציג המציע הוביל באופן אישי.
2. זמינות לעבודה מעבר לדרישות ההליך.
3. עבודה של הנציג עצמו מול רשויות מקומיות.
4. עבודה של הנציג עצמו מול משרדי ממשלה.
5. הבנה של התחום המוניציפאלי.
6. תואר שני: כלכלה, משפטים, מינהל ומדיניות

ציבורית, תעשייה וניהול או מנהל עסקים.**סה"כ 60 נקודות מקסימום** | עד 10 נקודות.עד 10 נקודות.עד 10 נקודות.עד 10 נקודות.עד 10 נקודות.עד 10 נקודות. |
|  |  |  |

 החלטת הוועדה תהיה סופית ולמציע ולא תהיה זכות לערער עליה.

**רשימת המסמכים אותם יש לצרף להצעה**

|  |  |  |
| --- | --- | --- |
| **לשימוש המשתתף** | **יש** **לסמן ב-🗶**  | **אין****לסמן ב-🗶**  |
| חתימה בשולי כל עמוד ממסמכי ההצעה |  |  |
| תעודת התאגדות  |  |  |
| אישור עוסק מורשה במע"מ |  |  |
| אישור תקף על ניהול פנקסי חשבונות ורשומות |  |  |
| אישור תקף על ניכוי מס הכנסה במקור |  |  |
| אישור רשום וזכויות חתימה במידה והמציע הנו חברה בע"מ |  |  |
| קו"ח המציע  |  |  |
| המוניטין של המציע - פירוט הניסיון שנרכש ע"י טיפול בגופים אחרים מי הם הלקוחות הנוכחים המטופלים על ידי וכמה זמן בטיפולו.  |  |  |

1. **החלטות החברה**
	1. החברה אינה מחויבת לבחור בהצעה כלשהיא.
	2. החברה רשאית להתחשב בטיב ובמשך הניסיון של המציעים ובניסיונה של החברה בעבודתה עם המציעים, וכן ביתר מאפייני המציעים, וכן לבקש מהמציעים הבהרות/הסברים/פרטים נוספים בנוגע להצעתם.
2. **הצהרות המציע**
	1. הגשת הצעתו של המציע כמוה כאישור וכהצהרה שכל פרטי פניה זו ומסמכיה ידועים ונהירים לו וכל טענה בדבר טעות או אי הבנה בקשר לפרט כלשהו או לפרטים כלשהם מפרטי פנייה זו - לא תתקבל לאחר הגשת ההצעה.
	2. ככל שתתעוררנה שאלות בנוגע לתנאי ההתקשרות, יש להפנותן בכתב בלבד למייל: anwar@ecrahat.com לידי: אנוואר אבו אלחסן עד ליום 3.7.2025 שעה:12:00 .
	3. רק תשובות החברה בכתב תחייבנה את החברה.
	4. כל פירושים, הבהרות או הסברים שיינתנו בע"פ לא יחייבו את החברה.

מסמכי הפנייה - רכוש החברה

1. מסמכי הפנייה הינם כמפורט להלן:

מסמך א' - תנאים והוראות כלליות (מסמך זה);

מסמך א1' - נספח מהות השירות;

מסמך ב' - הצעת המציע;

מסמך ג' - הסכם;

1. **חובת נותן השירות**

נותן השירות מתחייב להמציא לחברה, בתוך 14 ימים מתאריך הודעת החברה כי הוא נבחר ליתן לה את השירות, את המסמכים הבאים:

* 1. הסכם חתום כדין, בנוסח מסמך ג'.
	2. ככל שמדובר בישות משפטית (חברה/שותפות וכדו') אישור רו"ח בדבר מורשי החתימה של הזוכה.
1. לא ימלא נותן השירות אחר כל התנאים האמורים לעיל, יחשב כמי שהפר הפרה יסודית התחייבויותיו והחברה תהא רשאית להתקשר עם מציע אחר לקבלת השירות שהזוכה היה אמור ליתן, לפי שיקול דעתה הבלעדי, ומבלי שתהיה לנותן השירות כל טענה ו/או תביעה ו/או זכות לפיצוי עקב כך.
2. **הגשת ההצעות - מועדים**
3. את ההצעות יש להגיש בתוך מעטפה סגורה עליה יכתב : "הליך 05/2025 - בקשה לקבלת הצעות מחיר למתן שירותי ניהול פרויקטים" , יש להגיש למזכירות החברה הכלכלית רהט עד ליום: 9/7/2025 בשעה 13:00.

\_\_\_\_\_\_\_\_\_\_\_\_\_\_\_\_\_\_\_\_\_

 חכ"ל רהט

 **נספח א' – 1**

**מפרט למתן השירותים**

1. **השירותים הנדרשים**
	1. מנהל הפרויקט יהיה אחראי כולל לביצוע כל פעולות התיאום, הכוונה הנדרשים לשם הצלחה מלאה של הפרויקט בלוח זמנים ובמסגרת התקציבית שתקבע מראש על ידי החברה.
	2. הפרויקטים שמנהל הפרויקט יחל בניהולם באופן מידי הם: הקמת מכלאות צאן, הקמת מבני תעשייה להשכרה, הקמת מיון קדמי, מתחם דיור כפרי.
	3. החברה שומרת לעצמה את הזכות לבחור בשני מציעים.
	4. החברה הכלכלית רשאית להוסיף פרויקטים נוספים לניהולו של מנהל הפרויקט.
	5. בדיקת היתכנות כלכלית לפרויקטים בתחילת התהליך .
	6. הכנת תכנית פעולה /הפעלה טרם תחילת הפעלת הפרויקט , תכנית זו תכלול בין היתר , מבנה ארגוני , הצטיידות , דו״ח תחזית הכנסות והוצאות .
	7. **ניהול פרוייקט**
		1. סיוע בקידום פרויקטים הנדסיים כלכליים של החברה מול משרדי הממשלה והרשויות השונות.
		2. ביצוע פעולות הדרושות להערכות והתארגנות הגורמים השונים הקשורים לפרויקטים .
		3. סיוע לחברה מול משרדי הממשלה לגיוס תקציבים לטובת הפרויקטים .
		4. טיפול בהסכם החכירה מול רמ״י לרבות בנושא השומה ( ללא השגה ) .
		5. סיוע לחברה מול משרדי הממשלה באישור פרוגרמות ותכנון אדריכלי ראשוני .
		6. לאחר אישור תוכניות הביצוע של הפרויקט קביעת לוחות זמנים לכל אחד משלבי הפרויקט.
		7. זימון ישיבות התיאום בכל הנוגע לפרויקט והשתתפות בהן.
		8. הכנת לוחות זמנים כלליים לעבודות התכנון והרישוי לעבודות הביצוע ולמסירת הפרויקט לחברה , עדכון לוחות זמנים אלה וקיום מעקב אחריהן .
		9. ניהול וקידום התכנון מול האדריכלים והוועדה המקומית לתכנון ובנייה – ככל ונדרש .
		10. תיאום בין המתכננים והיועצים ודיווח שוטף בכתב לחברה .
		11. סטטוס ומעקב אחר ההתקדמות לקבלת היתר בנייה לפרויקט .
		12. קביעת אומדן ראשוני ומשוער לביצוע הפרויקט מבחינה כספית . .
		13. הכנת אומדן ערך העבודה מבוסס על המפרטים וכתבי הכמויות, תוך ציון המדד התקף במועד הכנת האומדן.
		14. הכנת ועריכת חוברת לפרסום מכרז פומבי ללא מעטפת משפטית.
		15. סיוע בבדיקת מסמכי המכרזים שיוכנו ע"י היועצים המתכננים והתאמתם לאומדן.
		16. קביעת אומדן כספי עדכני ולוחות זמנים מעודכנים בהתאם לתוכניות העבודה המאושרות לביצוע הפרויקט.
		17. תיאום ומעקב אחר ביצוע העבודות בפרויקט תוך עמידה בלוחות הזמנים ובתקציב של הפרויקט.
		18. השתתפות עם החברה במו״מ עם קבלני הביצוע לעניין שינויים ותוספות וקביעת המחירים הסופיים .
		19. בדיקת ואישור לוחות זמנים המוגשים על ידי קבלני הביצוע .
		20. ניהול הפרויקט יתבצע עד סיום הפרויקט וקבלת כל האישורים הנדרשים כדין מהגורמים המוסמכים.
		21. הכנת תכנית הפעלה לפרויקט .
		22. הכנת דיווחים על הביצוע לגורמי המימון .
		23. ביצוע מעקב אחר קבלת הכספים מגורמי המימון .

 מסמך ב'

**הצעת המציע**

לכבוד

החברה הכלכלית רהט(2015) בע"מ

הנדון: **הצעת מחיר**

1. אני הח"מ מצהיר, כי קראתי בעיון את כל מסמכי הפנייה, וכי הבנתי אותם. עוד הנני מצהיר, כי תנאי הפנייה והשירות, ידועים וברורים לי, וכי בהתאם לכך קבעתי את הצעתי כמו כן הנני מצהיר כדלקמן:
	1. הנני עומד בכל התנאים הנדרשים לצורך הגשת ההצעות, כמפורט במסמך א' .
	2. הנני בעל הידע, הניסיון והמומחיות הדרושים לשם אספקת השירות נשוא פנייה זו והנני מסוגל לבצע את כל הדרישות ו/או ההתחייבויות על פי הוראות הפנייה.
	3. התמורה כוללת את כל ההוצאות בין מיוחדות ובין כלליות, מכל מין וסוג הכרוכות במתן השירות. לתמורה יתווסף מע"מ כחוק.
	4. ידוע לי, כי חכ"ל רהט רשאית שלא להשתמש בשירותיי כלל או להקטין את היקף השירות או לחלק אותו בין יועצים שונים והכל עפ"י החלטתה הבלעדית. במקרה בו יוגדל או יוקטן היקף השירות, הנני מתחייב לספק את היקף השירות המבוקש במחירי הצעתי למעט במקרים בהם תשלח לי דרישה בכתב ע"י החברה להגדלת הליווי בצירוף הזמנה תקציבית חתומה.
2. אם הצעתי תתקבל, הריני מתחייב לבצע את כל הפעולות המפורטות לעיל, לרבות חתימה על כל המסמכים ועמידה בכל הדרישות כמפורט בס' 6 למסמך א', וזאת תוך 14 ימי עבודה מתאריך הודעתכם בדבר בחירתי.
3. אני מצהיר בזאת, כי ידוע לי שאם לא אבצע את הפעולות המנויות בסעיף 2 לעיל, כולן או מקצתן, אאבד את זכותי לספק את השירות והחברה תהא רשאית להתקשר עם נותן שירות אחר, הכול כמפורט במסמכי הפנייה, מבלי שיהא בכך כדי לפגוע בכל זכות או סעד שיעמדו
4. המציע ינקוב באחוז שכר הטרחה הנדרש על ידו במקום המיועד לכך מטה עבור קידום וניהול הפרוייקט, וזאת לאחר שבחן את כל תנאי הפנייה והובנו לו השירותים הנדרשים על ידו לרבות כל הנדרש והכרוך בהם.

|  |  |  |
| --- | --- | --- |
| **הנושא** | **אחוז שכר טירחה מקסימלי** | **אחוז שכר טירחה המוצע** |
| **קידום וניהול הפרויקט**  | **1%** | **% \_\_\_\_\_\_\_ מהביצוע של הפרויקט**  |

**\_\_\_\_\_\_\_% שכר טירחה. (במילים: \_\_\_\_\_\_\_\_\_\_\_\_\_\_\_\_ אחוז שכר טירחה).**

**לסכום שכר הטרחה יתווסף מע״מ כחוק.**

* אחוז שכר הטרחה יהיו קבועים ויחול על כל הפרויקטים שיועברו לטיפולו של היועץ ע"י החברה. .
* מובהר בזאת כי לצורך חישוב תמורת הביניים ( כמפורט בהסכם ) שמגיעה למנהל הפרויקטים , יהיה שווי הפרויקט לפי סכום ההרשאה שהתקבלה או צפויה להתקבל מהמשרדים ו/או הגורמים המממנים ו/או אומדן הפרויקט שייערך ע״י המתכנן ו/או תוצאות המכרז . לציין ששווי הפרויקט יכלול כל ההוצאות מכל סוג ומין הקשורות בפרויקט לרבות תכנון וחכירה , רישוי וביצוע .
* חישוב התמורה הסופית תעשה לאחר השלמת ביצוע הפרויקט .
* ישולמו תשלומי ביניים חודשיים בסך של 5000 ש״ח לחודש בתוספת מע״מ , תשלומים אלה יקוזזו מהתשלום שמגיע למנהל הפרויקט .
* ככל שההיקף הכספי של הפרויקט שינוהל על ידו ישתנה התמורה תשתנה בהתאם.
* אחוז שכר הטרחה המוצעים על ידנו כוללים את כלל השירותים נשוא פנייה זו בהתאם למפרט השירותים, ויתר התחייבויותינו ע"פ הפנייה כמפורט לעיל ולהלן.
* הצעה שתהא גבוהה מ- 1 % תיפסל.
1. **לראיה באתי על החתום:**

שם המציע: ........................................... תיאורו (חברה, שותפות, עוסק מורשה או אחר): .....................

מס' ע"מ/ ח.פ.: ................................ כתובת: .................................................

תאריך: ............................

פרטי מורשי החתימה: שם: ........................... ת.ז. .....................................

**מסמך ג'**

**הסכם מס' /**

**שנערך ונחתם ברהט ביום \_\_\_\_\_\_ בחודש\_\_\_\_\_\_ בשנת 2025**

**חברה כלכלית רהט(2015) בע"מ**

**מרח' \_\_\_\_\_\_\_\_\_\_, רהט**

(שתקרא להלן**: "המזמינה"** ו/או **"החברה"**)

**מצד אחד**

**ל ב י ן**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ח.פ./ת.ז. : \_\_\_\_\_\_\_\_\_\_\_\_\_\_\_\_\_**

**כתובת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**טל: \_\_\_\_\_\_\_\_\_\_\_\_\_\_\_\_\_**

**פקס: \_\_\_\_\_\_\_\_\_\_\_\_\_\_\_\_\_**

(שיקרא להלן: "**נותן השירות**")

**מצד שני**

**הואיל** והמזמינה פנתה בבקשה לקבלת הצעות למתן שירותי **ניהול פרויקטים**  ("**השירות**") עבור החברה, כמפורט במסמכי הפניה המצורפים כחלק בלתי נפרד ומסומנים א'-א'1 .

**והואיל** ונותן השירות הגיש הצעתו אשר נתקבלה ע"י המזמינה.

**והואיל** והצדדים הסכימו לכך שנותן השירות יספק את השירות כקבלן עצמאי, הכל כמפורט בהסכם זה ובפנייה על מסמכיה השונים ונספחיה השונים המצורפים להסכם ומהווים חלק בלתי נפרד הימנו.

**והואיל** וההתקשרות פטורה ממכרז בהיותה עבודה מיקצועית הדורשת מומחיות ויחסי אמון מיוחדים.

**אי לזאת הותנה והוסכם בין הצדדים כדלקמן:**

1. כל האמור במבוא ובנספחים להסכם זה, ייחשבו כחלק בלתי נפרד של ההסכם.
2. **מהות ההסכם**

המזמינה מוסרת לנותן השירות ונותן השירות מקבל על עצמו, עבור התמורה המפורטת במסמכי ההליך המצ"ב להסכם, לבצע על חשבונו ואחריותו הבלעדיים ובאופן המקצועי והטוב ביותר ולשביעות רצונה המלאה של המזמינה את השירותים המפורטים בנספח א1' הכל בהתאם להוראות הסכם זה ובכפוף לקיומה של הזמנה תקציבית מאושרת וחתומה ע"י החברה .

1. **התמורה**
	1. תמורת מתן השירות כמפורט בהסכם זה ובכפוף לקיומה של הזמנה תקציבית מאושרת, תשלם החברה לנותן השירות סה"כ של \_\_\_\_\_₪ כולל מע"מ עבור 90 שעות חודשיות.
	2. הצדדים מצהירים ומסכימים בזה, כי התמורה הנקובה בהצעת המציע הינה סופית ואינה ניתנת לשינוי ונותן השירות לא יהיה זכאי לתוספת כל שהיא בגין התייקרויות כלשהן, מכל מין וסוג. נותן השירות יספק את השירות במחירי הצעתו אף אם היקף הרכישה יוקטן או יוגדל על ידי החברה, על פי שיקול דעתה, ולא יהיה זכאי לכל תוספת ו/או פיצוי בגין כך אלא אם כן תוציא החברה דרישה חתומה בכתב בצירוף הזמנה תקציבית מאושרת על הגדלת השירות.
2. **אופן ביצוע השירות**
	1. מתן השירות יעשה בתאום והנחיית מנכ״ל החברה ו/או מי מטעמו .
	2. במידה והחברה או מי מטעמה יקבע כי השירות בוצע באופן לקוי ו/או שלא לפי הוראותיו, נותן השירות יידרש לבצע בשנית את השירות הלקוי ו/או לבצע את ההשלמות הנדרשות, ללא כל תוספת תשלום.
	3. נותן השירות יקיים פגישות עבודה עם נציגי החברה לפי צרכי החברה, וידווח דיווחים שוטפים באמצעות הטלפון, פקסימליה, דוא"ל ובדרכים נוספות.
3. **התחייבויות נותן השירות**
	1. נותן השירות יקפיד על מתן השירות במועדים הקבועים בהסכם זה ו/או על פי הוראות המנהל ועפ"י הוראות כל דין.
	2. נותן השירות מתחייב לשמור ולקיים הוראות כל דין וכל הנחיה, נוהל עבודה והוראה של המנהל ושל החוק, לתדרך, ליידע ולהנחות את עובדיו כך שיבצעו תפקידם תוך שמירה קפדנית ומוחלטת של הוראות כל דין וכל הנחיה, נוהל עבודה והוראה כאמור הרלוונטיים למתן שירותיו ופעולותיו של נותן השירות על פי הסכם זה ולשאת באחריות מלאה לכך שהשירות יבוצע בקפדנות וביעילות למניעת כל נזק לחברה ותוך מילוי הוראות ודרישות החברה, ככל שינתנו.
	3. מבלי לפגוע בשאר הוראות ההסכם, נותן השירות מצהיר ומתחייב לפעול בביצוע התחייבויותיו נשוא הסכם זה באופן בטיחותי, בהתאם לכל דין, לרבות חוקי הבטיחות בעבודה.
	4. למען הסר ספק מובהר ומודגש, כי ככל שנותן השירות יתרשל בביצוע השירות ו/או לא יבצעו במלואו ולשביעות רצון המנהל, לא יזוכה נותן השירות בתמורה כלשהי.
	5. נותן השירות מתחייב כי הוא ועובדיו ישמרו בסודיות מוחלטת כל ידע ו/או מידע של החברה אשר הגיעו לידיעתם עקב ו/או במסגרת השירות, ולא ישתמשו ו/או יעבירו ו/או יפרסמו המידע. סעיף זה יחול על גם לאחר תום תוקפו של חוזה זה.
4. **אי תחולת יחסי עובד ומעביד וקיום דיני העבודה**
	1. מוסכם ומוצהר בין הצדדים מפורשות כי נותן השירות, עובדיו מורשיו ופועליו הינם בגדר של קבלן עצמאי, ואין נקשרים בין החברה לבינם יחסי עובד ומעביד, ואין נותן השירות, עובדיו מורשיו ופועליו זכאים לכל תשלום ו/או זכויות שהם המגיעים עפ"י כל דין ו/או נוהג לעובד ממעבידו.
	2. מוסכם בזה מפורשות כי נותן השירות בלבד יישא בשכר העובדים מטעמו וכך בכל הנוגע לתשלומים והטבות סוציאליות המגיעים על פי כל דין ונוהג לעובדיו ופועליו והחברה לא תשא בכל תשלום או הטבה כאמור.
	3. נותן השירות מתחייב בזאת לשפות את החברה אם תחויב לשלם לו ו/או למי מעובדיו תשלומים כלשהם הנובעים מקביעתה של ערכאה כי התקיימו יחסי עובד-מעביד בין החברה ובין נותן השירות ו/או מי מעובדיו.
	4. נותן השירות מתחייב בזאת שלא לסטות מהוראות חוק עבודת נוער אשר סעיפים עיקריים ממנו צורפו כמסמך ה' לפנייה. ידוע לנותן השירות, כי הפרת הוראה מהוראות הסעיפים הנ"ל כמוה כהפרת ההסכם עם החברה.
	5. נמחק. .
	6. נותן השירות לא יהא זכאי לשום תמורה או גמול כספי נוספים או אחרים על האמור בפנייה ומסמכיה.
5. **תנאי התשלום**
	1. נותן השירות יגיש לחברה חשבון לתשלום עבור חודש (או חלק ממנו) בו ניתן השירות, מ-1 ועד 10 לחודש בחודש שלאחר אספקת השירות, בהתאם להצעתו בכפוף להסכם (להלן: "**חשבונית**").
	2. החשבון ישולם חודש בחודשו, ובתנאי שהועברה על ידי נותן השירות לחברה עד ה-10 לכל חודש של החודש השוטף, אושרה על ידי המנהל בחלקה או במלואה וכן שהמנהל העביר את החשבון כשהיא מאושרת לתשלום, כולה או מקצתה, לחשבות החברה עד ה- 30 לכל חודש של החודש השוטף.
	3. חשבון שלא יתקבל עד המועד הקובע אצל המנהל ו/או בחשבות החברה תועבר לטיפול לתשלום בחודש שלאחר-מכן.
	4. לאחר כל ביצוע תשלום יעביר נותן השירות חשבונית מס כדין.
6. **תקופת ההסכם**
	1. הסכם זה יעמוד בתוקפו החל מיום חתימת החוזה ועד לסיום הפרויקט ומסירתו לחברה (להלן: "**תקופת ההסכם**") ובתנאי שנותן השירות יקיים את כל התחייבויותיו לפי הסכם זה, לשביעות רצונה המלאה של החברה.
	2. למרות האמור לעיל, החברה רשאית בכל עת ע"פ שיקול דעתה הבלעדי להפסיק את קבלת השירות לפי הסכם זה על ידי מתן הודעה בכתב ובה הוראה להפסיק השירות וזאת בהתראה של 30 ימים. הופסקו השירותים לעיל, תשלם החברה את התמורה המגיעה לנותן השירות בגין השירות שסופק לה עד מועד הפסקת השירות.
	3. ניתנת לחברה האופציה להאריך את ההסכם למשך חמש שנים, שנה אחת בכל פעם, בהודעה בכתב של 30 יום מראש ע"י הממונה.
7. **המחאת זכות או חובה**

נותן השירות לא יהא זכאי להמחות זכות מזכויותיו עפ"י הסכם זה או איזה מבין מסמכי הפנייה לכל אדם ו/או גוף אחר לרבות לכל קבלן משנה. כן לא יהא זכאי להמחות חיוב מחיוביו עפ"י הסכם זה, לרבות חיוביו למתן השירות, לכל אדם ו/או גוף אחר, אלא בהסכמת החברה מראש ובכתב.

1. **ביטוח**
	1. נותן השירות מצהיר בזאת כי הוא פוטר את החברה ו/או מי מטעמה, מכל אחריות לנזק לרכוש, מכל מין וסוג שהוא, אשר משמש את אותו במסגרת פעילותו, ובלבד שהפטור כאמור לא יחול לטובת אדם שגרם לנזק בזדון.
	2. מבלי לגרוע מאחריות נותן השירות על פי דין ועל פי הסכם זה, הוראות הביטוח אשר יחולו על נותן השירות מפורטות בנספחים א׳, א׳1 המצורפים להסכם זה ומהווים חקק בלתי נפרד ממנו.
2. **נזיקין לגוף או לרכוש**
	1. נותן השירות יהיה אחראי אחריות מלאה ומוחלטת לכל ובגין כל תאונה ו/או מחלה ו/או נכות ו/או חבלה ו/או נזק ו/או אובדן, שייגרמו כתוצאה ממעשה או מחדל כלשהו תוך כדי מתן השירות ובקשר אליו, במישרין או בעקיפין, לגופו או לרכושו של אדם/ גוף כלשהו לרבות לחברה ו/או לנותן השירות ו/או לעובדיהם ו/או לשלוחיהם ו/או למי מטעמם ו/או לאדם אחר כלשהו, ובכלל זה יהיה אחראי כלפי כל צד שלישי לפי פקודת הנזיקין (נוסח חדש) ו/או לפי כל חוק אחר, ויהיה חייב לפצות ולשפות את החברה ו/או הניזוק(ים), לפי המקרה, על חשבונו והוצאותיו, בגין כל דרישה ו/או תביעה שיוגשו נגדה בקשר לכך, ובכל דמי הנזק ו/או הפיצוי שיגיע לו(ה)(הם). נותן השירות משחרר לחלוטין ומראש את החברה, עובדיה, שלוחיה, ואת מי שבא מטעמה, מכל אחריות וחבות לכל ובגין כל תאונה ו/או מחלה ו/או נכות ו/או חבלה ו/או נזק ו/או אובדן ו/או קלקול לגוף או לרכוש כנ"ל, שאירעו כתוצאה מהאמור בסעיף זה, לכל אדם ו/או גוף אחר, לגוף ו/או לרכוש, בכל עילה שהיא, לרבות עקב שגיאה מקצועית.
	2. נותן השירות מתחייב לשלם כל דמי נזיקין או פיצויים המגיעים ע"פ דין לעובד או לכל אדם אחר הנמצא בשירותו, כתוצאה מתאונה או נזק כלשהו שנגרם תוך כדי ביצוע ההסכם ו/או בקשר איתו ו/או ממעשה או מחדל הקשורים, במישרין או בעקיפין. נותן השירות יפצה וישפה את החברה בגין כל תשלום שתחוייב לשלם כתוצאה מאי קיום התחייבותו כאמור.
3. **קיזוז**
	1. מוסכם בזה שכל סכום העשוי להגיע לחברה מאת נותן השירות בהתאם להסכם זה ו/או כל מקור שהוא, ניתן יהיה לקזז מהתמורה, או מכל סכום אחר שעל החברה לשלמו לנותן השירות, וכל ערבות שניתנה על ידי נותן השירות בקשר להסכם זה, תשמש בין השאר גם לכיסוי סכומים כאמור.
	2. מוסכם ומוצהר בזה שכל סכום ו/או פיצויים אשר יגיעו לחברה ו/או כל סכום שעל החברה היה לשאת בהם מחמת שנתבעה על ידי צד ג' בגין מעשי ו/או מחדלי נותן השירות ו/או עובדיו ו/או מועסקיו תהיה החברה רשאית לנכות מכל סכום שיגיע לנותן השירות וכן תהיה החברה רשאית לקזז מהסכומים שיהיה עליה לשלם לנותן השירות כל סכום שיהיה עשוי להגיע לה על פי ההסכם ו/או בגין ההסכם.

**החברה רשאית לעשות פעולות במקום נותן השירות**

1. כל פעולה שנותן השירות התחייב לבצע והוא לא ביצע, וכל התחייבות המוטלת עליו לפי החוזה והוא לא מילאה – רשאית החברה לעשותם במקומו ועל חשבונו (הן בעצמה ו/או באמצעות נותן שירות אחר), ובלבד שנשלחה לנותן השירות לפני כן הודעה בכתב על ידי המנהל, הדורשת ממנו למלא את התחייבויותיו תוך הזמן שנקבע בהודעה.

**הפרה יסודית של ההסכם**

1. סעיפים 2, 3, 4, 5, 6, 9, 10 מסעיפי הסכם זה הינם תנאים עיקריים שהפרתם, כולם או חלקם, תחשב להפרה יסודית של ההסכם המזכה את הצד הנפגע בביטולו, וזאת מבלי לגרוע מזכות החברה לכל סעד ותרופה אחרים, המוקנים לה על פי מסמכי ההסכם ועל פי כל דין.
2. כל הנתונים בכל חומר שיגיע לנותן השירות במסגרת עבודות עם החברה, לרבות ברשימות, במדיה דיגיטלית, ובתרשימים (להלן: "החומרים") הינם קניינם של החברה וכל הזכויות בהם שמורות לה, והחומרים יעוברו לחברה מיד עם דרישתה.
3. בכל מקרה של סתירה ו/או אי התאמה בין הוראות הסכם זה לנספחיו – תכרענה הוראות ההסכם. במקרה של סתירה ביחס להוראות הצעת המציע – תכרענה הוראות הצעת המציע.
4. הסכם זה ממצה את הסכמת הצדדים לו. כל שינוי או תוספת להסכם זה שנעשו בכתב או בעל פה, על ידי צד להסכם זה, יהיו בטלים ומבוטלים ומשוללי נפקות, מכל מין וסוג. זאת, אלא אם נעשו בכתב והוחתמו כדין על ידי הצדדים להסכם זה.
5. שום ויתור, הנחה, ארכה, מחדל, הימנעות או שיהוי של החברה במימוש זכויותיה על פי הסכם זה או על פי כל דין לא יתפרשו כויתור או מניעה אלא אם נעשו בכתב ובמפורש.
6. כל הודעה שתשלח לצד מהצדדים במכתב רשום לפי כתובתו המפורטת במבוא להסכם, תיחשב כהודעה שנתקבלה על ידי הצד אליו הייתה מיועדת, בתום 72 שעות משעת מסירת המכתב הרשום בבית דואר בישראל.

**ולראיה באו הצדדים על החתום**:

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**החברה נותן השירות**

**נספח א׳ – נספח ביטוח**

**המזמינה בנספח זה הינה; ה****חברה הכלכלית רהט (2015) בע''מ ו/או עיריית רהט ו/או גופי סמך של עיריית רהט ו/או תאגידים עירוניים ו/או גופים קשורים לעיריית רהט ו/או גורמים מממנים.**

1. מבלי לגרוע מהתחייבות נותן השירות על פי הסכם זה ועל פי דין, מתחייב נותן השירות כי 14 יום לפני חתימה על הסכם זה ובמשך כל תקופת ההתקשרות, תהיינה בידיו פוליסות ביטוח תקפות שהוצאו על חשבונו ועל שמו, הכל כמפורט להלן ובאישור קיום הביטוחים המצורף כנספח א׳1 להסכם זה ומהווה חלק בלתי נפרד ממנו (להלן: ״אישור קיום הביטוחים") ובקשר לביטוח אחריות מקצועית, הפוליסה תהיה בתוקף כל עוד קיימת לנותן השירות אחריות על פי כל דין.
2. אישור קיום הביטוחים יכלול את הביטוחים הבאים: ביטוח אחריות כלפי צד שלישי, ביטוח אחריות מעבידים; בגבולות האחריות כפי הרשום בפוליסה של נותן השירות (אם נותן השירות לא מעסיק עובדים, נותן השירות רשאי להציג אישור קיום ביטוחים כאמור ללא ביטוח זה) וביטוח אחריות מקצועית.
3. בביטוחי נותן השירות יחולו ההוראות הבאות:
	1. חריג רשלנות רבתי אם קיים, יבוטל (ולא יהיה בכל כדי לגרוע מזכויות המבטח וחובות נותן השירות על פי חוק חוזה הביטוח, התשמ״א - 1981).
	2. ביטוחי נותן השירות כאמור לעיל ייכלל סעיף הקובע, כי אי קיום החובות המוטלות על המבוטח, לרבות, אך לא מוגבל אי מתן הודעה ו/או אי הגשת תביעה ו/או הפרה של תנאי מתנאי הפוליסות בתם לב, לא תפגע בזכויות המזמינה על פי הפוליסות.
	3. סעיף בדבר ויתור המבטח על זכות תחלוף כלפי המזמינה והבאים מטעם המזמינה ואולם ויתור כאמור לא יחול לטובת מי שגרם לנזק בזדון.
	4. הביטוחים יכללו הוראה לפיה הביטוחים ראשוניים וקודמים לכל ביטוח הנערך על ידי המזמינה והמבטח מוותר על כל טענה לשיתוף ביטוחי המזמינה.
	5. הביטוחים יכללו כיסוי זיהום פתאומי תאונתי ובלתי-צפוי.
4. המזמינה שומרת לעצמה את הזכות לקבל מנותן השירות בכל עת את העתקי הפוליסות במלואן או בחלקן. מיד עם קבלת הדרישה, נותן השירות יעביר את העתקי פוליסות ביטוח ומהם ימחק כל מידע שאינו רלוונטי לדרישות המזמינה, לרבות מחירים, שמות מבוטחים או קבלנים אחרים, כתובות, מידע עסקי סודי וכיו"ב. נותן השירות מתחייב לבצע כל שינוי או תיקון שיידרש על מנת להתאים את הפוליסות להתחייבויותיו על פי נספח זה.
5. 14 יום לפני חתימת נותן השירות על ההסכם וכתנאי לו, מתחייב נותן השירות להמציא לידי המזמינה, את אישור קיום הביטוחים כשהוא חתום על ידי מבטחו של נותן השירות שהינו חברת ביטוח המורשית כדין לפעול בישראל. נותן השירות מצהיר כי ידוע לו שהמצאת אישור קיום הביטוחים הינה תנאי מתלה ומקדמי לתחילת מתן שירותים, ולמזמינה תהא הזכות (אך לא החובה) למנוע מנותן השירות את מתן שירותים.
6. 14 ימים לפני תום תקופת הביטוח הנקובה באישור קיום הביטוחים, על נותן השירות להמציא לידי המזמינה אישור קיום הביטוחים מעודכן, בגין חידוש תוקף ביטוחי נותן השירות לתקופת ביטוח נוספת ומידי תקופת ביטוח, כל עוד הסכם זה בתוקף ו/או לתקופה נוספת כמפורט בסעיף 1 לעיל.
7. בכל פעם שמבטח נותן השירות יודיע למזמינה כי מי מביטוחי נותן השירות עומד להיות מבוטל או עומד לחול בו שינוי לרעה, כאמור בסיפא לאישור קיום הביטוחים, על נותן השירות לערוך את אותו הביטוח מחדש ולהמציא אישור קיום הביטוחים חדש, לפני מועד הביטול או השינוי לרעה בביטוח כאמור.
8. נותן השירות פוטר במפורש את המזמינה ואת הבאים מטעם המזמינה מכל אחריות לאבדן ו/או לנזק, אשר עלול להיגרם לרכוש נותן השירות, לרבות נזק תוצאתי שייגרם עקב נזק לרכוש כאמור, ולא תהיה לו כל טענה ו/או דרישה כלפי מי מהאמורים לעיל בגין נזק כאמור, אולם הפטור מאחריות כאמור לא יחול לטובת אדם שגרם לנזק בזדון.
9. אי המצאת אישור קיום הביטוחים במועדים לא יפגע בהתחייבויות נותן השירות על-פי הסכם זה. נותן השירות מתחייב לקיים את כל התחייבויות נותן השירות על-פי ההסכם גם אם יימנע מנותן השירות ביצוע העבודות/מתן השירותים.
10. למזמינה הזכות (אך לא החובה) לבדוק את התאמת אישור קיום הביטוחים אשר יומצא על-ידי נותן השירות לנדרש על פי נספח זה, ונותן השירות מתחייב לבצע כל שינוי או תיקון שיידרש על מנת להתאימם להתחייבויות נותן השירות כאמור בנספח זה. נותן השירות מצהיר כי, אין בזכות המזמינה לבדוק את אישור קיום הביטוחים ולהורות על תיקונו כמפורט לעיל, כדי להטיל על המזמינה ועל מי מטעם המזמינה כל חובה וכל אחריות שהיא בכל הקשור לאישור קיום הביטוחים כאמור, טיבם, היקפם ותוקפם של הביטוחים הנערכים על-פי האישור כאמור או לגבי העדרם, ואין בה כדי לגרוע מכל חבות שהיא המוטלת על נותן השירות על-פי הסכם זה או על-פי דין.
11. נותן השירות מתחייב למלא אחר תנאי פוליסות הביטוח הנערכות על ידי נותן השירות, ככל שיש בהם כדי להשפיע על התחייבויותיו על פי הסכם זה לשלם את דמי הביטוח והשתתפויות העצמיות במלואם ובמועדם.
12. גבולות האחריות המתחייבים מאישור קיום הביטוחים הינם בבחינת דרישה מזערית המוטלת על נותן השירות שאין בה כדי לגרוע מכל התחייבות של נותן השירות לפי ההסכם ועל פי דין ואין בה כדי לשחרר את נותן השירות ממלוא החבות על פי הסכם זה ועל פי דין. לנותן השירות לא תהיה כל טענה או דרישה כלפי המזמינה וכלפי מי מטעם המזמינה, בכל הקשור לגבולות האחריות כאמור.
13. סבר נותן השירות, כי יש צורך בעריכת ביטוחים משלימים ו/או נוספים לביטוחי נותן השירות, רשאי נותן השירות לערוך ולקיים על חשבונו ביטוחים משלימים ו/או נוספים אלה. בכל ביטוח נוסף כאמור (למעט כלי רכב), ייכלל סעיף בדבר ויתור על זכות תחלוף כלפי המזמינה והבאים מטעם המזמינה וכלפי כל מי שכלפיו התחייב המזמינה בכתב טרם קרות מקרה הביטוח ולמעט כלפי מי שגרם לנזק מתוך כוונת זדון, ובביטוחי החבויות ייכלל בנוסף סעיף שיפוי לטובת המזמינה בגין אחריות המזמינה למעשי ומחדלי נותן השירות, בכפוף לסעיף אחריות צולבת.
14. מבלי לגרוע מכל הוראה מהוראות נספח זה לעניין הסבת ההסכם, ובמקרה בו מתן השירותים על פי הסכם זה ייעשה על ידי קבלן משנה מטעם נותן השירות, מתחייב נותן השירות, לדאוג כי בידי קבלן המשנה פוליסות ביטוח בהתאם לתנאים ולסכומים הנדרשים לעיל. למען הסר ספק מובהר בזאת כי נותן השירות, הוא הנושא באחריות כלפי המזמינה והבאים מטעם המזמינה ביחס לביצוע שירותים על פי הסכם זה במלואם לרבות שירותים אשר יינתנו על ידי קבלן משנה, ונותן השירות יהיה אחראי לשפות ו/או לפצות את המזמינה ואת הבאים מטעם המזמינה בגין כל אובדן ו/או נזק שייגרם, במישרין או בעקיפין, אם יגרם עקב מתן שירותים על ידי קבלן משנה, בין אם אובדן ו/או נזק כאמור מכוסה במי מהפוליסות דלעיל ובין אם לאו.
15. הפרה של איזה מהוראות נספח הבטוח זה תהווה הפרה של ההסכם.

| אישור קיום ביטוחים | תאריך הנפקת האישור :\_\_\_\_\_\_\_\_\_\_ |
| --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור |
| מבקש האישור | גורמים נוספים הקשורים למבקש האישור וייחשבו כמבקש האישור | המבוטח | אופי העסקה | מעמד מבקש האישור |
| שם: החברה הכלכלית רהט (2015) בע''מ  | שם: עיריית רהט ו/או גופי סמך של עיריית רהט ו/או תאגידים עירוניים ו/או גופים קשורים לעיריית רהט ו/או גורמים מממנים | שם:  | **שירות ניהול פרויקטים** | **מזמין שירותים**  |
| ח.פ:  | ח.פ.  | ת.ז./ח.פ. |
| מען: מרכז מסחרי רהט | מען: | מען |

**נספח א׳1 – אישור קיום ביטוחים**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| סוג הביטוחחלוקה לפי גבולות אחריות או סכומי ביטוח | מספר הפוליסה | נוסח ומהדורת הפוליסה | תאריך תחילה | תאריך סיום | גבול אחריות לכללפעילות המבוטח/סכום ביטוח/שוויהעבודה | השתתפות עצמית (אין חובה להציג נתון זה | מטבע | כיסויים נוספים בתוקף וביטול חריגים |
| לתקופה | למקרה |
| צד ג' |  | ביט |  |  | 1,000,000 | 1,000,000 |  | **₪** | 302 – אחריות צולבת 304 – הרחב שיפוי בגין מעשי ומחדלי/פעילות המבוטח309 - ויתור על תחלוף לטובת מבקש האישור, למעט בגין מי שגרם לנזק בזדון.**315 - כיסוי לתביעות מל"ל****321 - מבוטח נוסף בגין מעשי או מחדלי המבוטח – מבקש האישור****322 -** מבקש האישור מוגדר כצד ג'**328 - ראשוניות** |
| אחריות מעבידים |  | ביט |  |  |  |  |  | **₪** | 309 - ויתור על תחלוף לטובת מבקש האישור, למעט בגין מי שגרם לנזק319 - מבוטח נוסף – היה וייחשב מעבידם של מי מעובדי המבוטח328 - ראשוניות |
| אחריות מקצועית |  |  | תאריך רטר׳לא יאוחר ממועדחתימת הסכם ו/או תחילת ההתקשרותלפי המוקדם |  | 4,000,000 | 4**,**000,000 |  | **₪** | 301 - אובדן מסמכים302 - אחריות צולבת (למעט בגין אחריותו המקצועית של מבקש האישור(304 – הרחב שיפוי בגין מעשי ומחדלי/פעילות המבוטח309 - ויתור על תחלוף לטובת מבקש האישור, למעט בגין מי שגרם לנזק בזדון321 - מבוטח נוסף בגין מעשי או מחדלי המבוטח**325 –**  מרמה ואי יושר עובדים**327 -** עיכוב/ שיהוי**328 - ראשוניות****332 -**  תקופת גילוי – 6 חודשים |

| פירוט השירותים )בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח **ג'** כפי שמפורסם על ידי רשות שוק ההון, ביטוח וחסכון. ניתן להציג בנוסף גם המלל המוצג לצד הקוד ברשימה הסגורה(\* |
| --- |
| 038 – יועצים/מתכננים, 040 – מהנדס אדריכל הנדסאי |

| **ביטול/שינוי הפוליסה**  |
| --- |
| שינוי לרעת מבקש האישור או ביטול של פוליסת ביטוח, לא ייכנס לתוקף אלא **60 יום** לאחר משלוח הודעה למבקש האישור בדבר השינוי או הביטול **.** |

| **חתימת האישור** |
| --- |
| **המבטח:** |